หุ้นยุโรปเปิดตลาดอนตัวลง เหตุวิตกราคาน้ำมัน
ตลาดหุ้นยุโรปเปิดตลาดวันนี้อ่อนตัวลง เนื่องจากความกังวลเกี่ยวกับราคาน้ำมันที่ปรับตัวลงและแนวโน้มเศรษฐกิจจีนที่อาจจะชะลอตัวลงอีก
23 ก.พ. 2559

ตลาดหุ้นยุโรปเปิดตลาดวันนี้อ่อนตัวลง เนื่องจากความกังวลเกี่ยวกับราคาน้ำมันที่ปรับตัวลงและแนวโน้มเศรษฐกิจจีนที่อาจจะชะลอตัวลงอีก
ดัชนี Stoxx Europe 600 อ่อนตัว 0.8% ดัชนี CAC-40 ตลาดหุ้นฝรั่งเศสเปิดวันนี้ที่ 4,272.22 จุด ลดลง 26.48 จุด, -0.62% ดัชนี DAX ตลาดหุ้นเยอรมันเปิดวันนี้ที่ 9,503.12 จุด ลดลง 70.47 จุด, -0.74%
ทั้งนี้ราคาน้ำมัน WTI อ่อนแรงลงในการซื้อขายทางระบบอิเล็กทรอนิกในช่วงเช้านี้ เนื่องจากนักลงทุนเทขายทำกำไรหลังจากราคาพุ่งขึ้นอย่างแข็งแกร่งเมื่อคืนนี้ ซึ่งสะท้อนให้เห็นว่า นักลงทุนยังไม่มีความเชื่อมั่นว่าตลาดจะสามารถรักษาภาวะสมดุลได้ในระยะใกล้นี้ ทั้งนี้ เมื่อเวลาประมาณ 11.00 น.ตามเวลาไทยในวันนี้ สัญญาน้ำมันดิบ WTI ปรับตัวลง 50 เซนต์ แตะที่ 32.89 ดอลลาร์/บาร์เรล